text: Sne og glat føre driller trafikken
  17 januar 2018 kl. 07.04
  Onsdag morgen og formiddag melder begge lokale politikredse om flere uheld på sne- og frostglatte veje.
  Der sket flere uheld - dog heldigvis uden større personskader, lyder meldingerne fra politiet onsdag morgen ved 08-tiden.
  Der er meget glat på Esbjerg-motorvejen ved Bramming. Ved Skibet nær Vejle er der også sket uheld. Kør forsigtigt og kom hjemmefra i god tid, lyder det gode råd. 
  Togdriften er også ramt. Et sporskifte driller i vintervejret, og det har betydet aflyste tog mellem Ribe og Esbjerg samt Varde og Nr. Nebel.
  Et lastvognstog kørte ved middagstid af sporet på E 45 ved Vonsild-afkørslen.
  Færdselsuheld på Esbjerg MTV, E20 i østlig retning kort før afk. 72 Bramming. 1. vognbane spærret og der er kødannelse. Hold afstand og hold fokus. #politidk
  
  Morgentimerne er mørke og kolde - og vejene kan være rimglatte, så kør efter forholdene, om du er på cykel, knallert eller i bil #politidk
  
  